als_Latn dik_Latn sag_Latn
Letra e dorëheqjes së Gianni De Biasit nga kombëtarja shqiptare:
Kjo është një faqe e përvojës time profesionale në Shqipëri, që kurrë nuk do të kisha dashur ta shkruaja! Kam menduar dhe medituar gjatë dhe dëshiroj t’ju informoj se duke nisur nga sot nuk do të jem me trajneri i kombëtares sonë! Do të ndalem këtu, sepse dëshiroj të mendoj për të mirën dhe rritjen e ekipit. Besoj se e kam përmbushur detyrën time, e cila më ka lejuar mua për të nxjerrë nga këta djem ato cilësi që në të kaluarën e afërt kanë bërë të mundur të jetojmë Endrrën Europiane! Atë ëndërr, e cila që në ndeshjen e parë në Gjeorgji, nëpërmjet asaj letre të hapur, kisha kërkuar të ngulitja në kokën dhe në zemrën e tyre!
Eshtë një zgjedhje profesionale shumë luftarake, e vështirë! Uroj që të arrini ta kuptoni, edhe pse jo të gjithë mund ta pranojnë. Kemi jetuar vite të mbushura plot emocione dhe kënaqësish dhe kemi arritur rezultate me të vërtetë të rëndësishme që shumë i konsideronin të pamundura.
Gjatë gjithë kësaj kohe kam punuar gjithmonë me pasion të madh, me një entuziazëm të ri falë edhe rezultateve dhe euforisë ngjitëse e të gjithë shqiptarëve, në Atdhe dhe atyre të shpërndarë nëpër botë! Impenjimi i përditshëm, përpjekja për t’ju transferuar djemve një mentalitet të ri, një mentalitet fitues. Angazhimi i vazhdueshëm së bashku me gazetarët tuaj, i mediave për t’iu kaluar një komunikim korrekt, transparent, proaktiv ka qenë një punë e detajuar, me të vërtetë vazhdimisht e mundimshme, nganjëherë dhe e bezdisshme!
“Shkëlzeni dhe Armina po pengojnë Argitën të hyjë në politikë”, Baton Haxhiu zbulon prapaskenat e familjes Berisha
Jeta luksoze që bën Shkëlzen Berisha dhe e dashura e tij modele Armina ...Lexo më shumë
Dëshiroj të theksoj se sot largohem nga udhëheqja e kombëtares, duke mos patur një ekip, në të cilin të punoj, ndërkohë që gjatë këtyre viteve gjithmonë kam rezistuar ndaj tundimeve të ofertave të punës, duke ditur që vendi im ishte në udhëheqjen e djemve tanë drejt një rritje të qëndrueshme në drejtim të realizimit të tyre.
Pas Europianit isha vendosmërisht i bindur që mund të përmirësonim më tej dhe se përvoja që patëm gjatë tri ndeshjeve në Francë, do të na lejonte një rritje të mëtejshme globale. Dhe kështu do të jetë, por me një trajner të ri! Po largohem me vështirësi, por i vetëdijshëm që cikli im në këtë grup ka përfunduar dhe që mund t’i jap rastin atij që do më zëvendësojë, të njohë djemtë në katër ndeshjet e ardhshme.
Më lejoni të falënderoj të gjithë ata që bashkëpunuan në rritjen dhe zhvillimin e projektit të Shqipërisë, që na ka çuar të jemi në vendin e 22-të të renditjes së FIFA-s, që na ka mundësuar të mundim Norvegjinë jashtë shtëpisë, të fitonim dhe barazonim kundër Francës dhe të fitonim kundër Portugalisë, e pamundur pas nesh deri në pushtimin e “Euro 2016”! Dhe më në fund për të arritur ëndrrën tonë. Dëshiroj me këtë rast të falënderoj publikisht ata, të cilët më dhanë këtë mundësi të madhe, presidentin Armando Duka, që gjithmonë më ka mbështetur dhe më ka dhënë Letrën e Bardhë për të vepruar në rolin tim si përzgjedhës! Një falënderim të përzemërt të gjithë djemve që gjatë gjithë kësaj kohe kanë qenë pjesë e ekipit, faleminderit për gjithçka që më keni dhënë, që keni dhënë për fanellën tonë!
Ceremonia e Superkupës, federata dështon me dekorin. 10 burra nuk montojnë dot podiumin
Shqipëria është vendi i çudirave dhe këtu nuk bën përjashtim as ...Lexo më shumë
Eshtë një përvojë që më ka pasuruar si në aspektin profesional, ashtu edhe në atë njerëzor, më keni befasuar me përkushtimin tuaj dhe përfshirjen në sfidën tonë! Faleminderit të gjithë bashkëpunëtorëve të mi, veçanërisht Paolo Tramezzanit, shok udhëtimi që nga dita ime e parë në Shqipëri, gjithmonë i gatshëm për të më mbështetur i palodhshëm në punën në terren dhe në shumë udhëtime për të takuar lojtarët tanë të rinj!
Albertos, që ka ndjekur përgatitjen dhe rekuperimin e djemve, Ilir Boziqi, Ervin Bulku dhe gjithë stafi teknik! Ben Celiku, Gianluca Stesina, Filippo Iori, i cili ka trajtuar lojtarët së bashku me Ylli Mihali, Merepeza, Arben Voci, dhe të madhit Fatos Kademi, një punëtor i palodhur! Të gjithë njerëz të çmuar dhe madhështorë ekipi! Për të gjithë njerëzit që punojnë në Federatë, që nuk dallohen, por që bëjnë një punë të vlefshme për rezultatin përfundimtar! Falënderoj në mënyrë të veçantë të gjithë tifozët tanë të përkryer, lojtari ynë i dymbëdhjetë. Gjithmonë të gatshëm të na ndiqnin kudo me flamuj e me zemër.
Çdo gjë në funtboll, në sport, ashtu si në jetë, ka një fillim të tij dhe një fund! Cikli im si trajner i kombëtares ka përfunduar, por asgjë nuk mund të coptojë kurrë lidhjen e fortë që më lidh me kombin tonë dhe të shumë njerëzve, që në këto pesë vite e gjysëm të bukura pata fatin ti takoj!
Tani fara është mbjellë në tokë, po rritet dhe me angazhimin, përkujdesjen dhe punën e të gjithëve do të dijë të japë fruta të shkëlqyera!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn